REPUBLIKA HRVATSKA

VARAŽDINSKA ŽUPANIJA

GRAD VARAŽDIN

CENTAR ZA ODGOJ I OBRAZOVANJE

TOMISLAV ŠPOLJAR

JURJA KRIŽANIĆA 33

VARAŽDIN

KLASA: 003-05/15-01/4

URBROJ: 2186-40-01-15-1

Varaždin, 28. listopada 2015.

Na temelju članka 58. zakona o zaštiti na radu (NN br. 71/14 i 154/14) i članka 74. Statuta Centra za odgoj i obrazovanje Tomislav Špoljar, ravnatelj Centra za odgoj i obrazovanje Tomislav Špoljar dana 28. listopada 2015. godine donosi

**O D L U K U**

**O Z A B R A N I K O R I Š T E N J A S R E D S T A V A O V I S N O S T I**

Članak 1.

Radnik u vrijeme rada ne smije biti pod utjecajem alkohola i drugih sredstava ovisnosti niti ih smije unositi na mjesto rada.

Članak 2.

Poslodavac je obvezan provoditi zabranu zlouporabe alkoholnih pića i sredstava ovisnosti na mjestu rada prikladnim mjerama, a osobito:

* Informirati radnike o štetnosti sredstava ovisnosti i štetnom utjecaju na njihovu radnu sposobnost
* Surađivati s ovlaštenikom poslodavca, stručnjakom zaštite na radu, specijalistom medicine rada i povjerenikom radnika za zaštitu na radu pri provođenju mjera sprječavanja zlouporabe sredstava ovisnosti
* Sprječavati konzumaciju alkoholnih pića i drugih sredstava ovisnosti tijekom rada te provoditi zabranu njihovog unošenja u radne prostorije na mjesto rada
* Provoditi programe prevencije ovisnosti na mjestu rada u skladu s utvrđenim potrebama
* Pisano utvrditi postupak provjere je li radnik pod utjecajem alkohola ili drugih sredstava ovisnosti (provođenje postupka uz pristanak radnika, način provjere, vrsta testa ili aparata, način bilježenja i potvrđivanja rezultata, postupanje u slučaju odbijanja radnika da pristupi provjeri) i učinkovito provoditi utvrđeni postupak

Članak 3.

Smatrat će se da je radnik pod utjecajem alkohola ako u krvi ima alkohola više od 0,0 g/kg, odnosno više od 0,00 miligrama u litri izdahnutog zraka, odnosno u krvi ima višu koncentraciju alkohola od koncentracije dozvoljene procjenom rizika poslova koje taj radnik obavlja.

Članak 4.

Provjera da li je radnik pod utjecajem alkohola ili drugih sredstava ovisnosti obavlja se pomoću odgovarajućeg mjernog uređaja, propisanog i utvrđenog postupka ili sredstava.

Članak 5.

Ako radnik odbije pristupiti provjeri smatra se da je pod utjecajem alkohola ili drugih sredstava ovisnosti.

Članak 6.

Poslodavac i ovlaštenik poslodavca obvezni su udaljiti radnika koji je pod utjecajem alkohola ili drugih sredstava ovisnosti s mjesta rada sve dok je pod utjecajem tih sredstava ovisnosti.

Članak 7.

Ako radnik pod utjecajem alkohola ili drugih sredstava ovisnosti odbije napustiti mjesto rada radnika po pozivu poslodavca ili ovlaštenika poslodavca ima pravo udaljiti nadležna redarstvena služba.

Članak 8.

Poslodavac ne smije provjeravati da li je radnik pod utjecajem drugih sredstava ovisnosti osim alkohola ako mu je radnik predao potvrdu da se nalazi u programu liječenja, odvikavanja ili rehabilitacije od ovisnosti ili u izvanbolničkom tretmanu liječenja od ovisnosti te da uzima supstitucijsku terapiju.

Članak 9.

U slučaju postojanja situacije navedene u članku 8. ove Odluke poslodavac može zatražiti ocjenu zdravstvene i psihofizičke sposobnosti radnika za obavljanje radnih poslova.

Članak 10.

Ocjenu zdravstvene i psihofizičke sposobnosti radnika na temelju zahtjeva poslodavca iz članka 9. ove Odluke daje liječnik – specijalist medicine rada.

Članak 11.

Potvrdu da se radnik nalazi u programu liječenja, odvikavanja ili rehabilitacije od ovisnosti, odnosno u izvanbolničkom tretmanu liječenja od ovisnosti i da uzima supstitucijsku terapiju izdaje ustanova kod koje se provodi program liječenja.

Članak 12.

Ova Odluka objavljuje se na oglasnoj ploči Centra te na WEB stranici Centra dana 29. listopada 2015. g. i stupa na snagom danom donošenja.

RAVNATELJ:

Marin Vučić, prof.def.